Пенчо Славейков
И пак се върна есента…

chitanka.info

И пак се върна есента,

мъглива, неприветна есен,

но тоя път я срещнах аз

с най-мила за сърцето песен.

Цветята, пролет що пося

в душата ми, цъфтят те още,

че млада обич бди над тях

през тъмни дни и ясни нощи.

И гален с дивния им дъх,

аз пролет в есента живея,

и туй що ми нашепват те

в душата — зарад него пея.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.